**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι**  3 – 10 – 2021

 **ΑΜΑΡΟΥΣΙΟΥ Αρ. Πρ.: 602**

**Ταχ. Δ/νση:** Μαραθωνοδρόμου 54

**Τ. Κ.** 15124 Μαρούσι

**Τηλ.:** 210 8020788 **Fax:**2108020788

**Πληροφ.: Φ. Καββαδία 6932628101**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

 **Προς: ΤΑ ΜΕΛΗ ΤΟΥ ΣΥΛΛΟΓΟΥ ΜΑΣ**

**Κοινοποίηση: Δ.Ο.Ε., Συλλόγους Εκπ/κών Π. Ε. της χώρας**

 **Η ΤΡΟΜΟΚΡΑΤΙΑ ΚΑΙ Ο ΦΑΣΙΣΜΟΣ ΤΗΣ ΚΥΒΕΡΝΗΣΗΣ ΚΑΙ ΤΟΥ ΥΠΑΙΘ ΔΕ ΘΑ ΠΕΡΑΣΟΥΝ**

**ΣΥΝΕΧΙΖΟΥΜΕ ΜΕ ΑΠΕΡΓΙΑ – ΑΠΟΧΗ ΑΠΟ ΚΑΘΕ ΑΞΙΟΛΟΓΙΚΗ ΔΙΑΔΙΚΑΣΙΑ ΤΟΥ Ν.4823/2021 ΜΕ ΒΑΣΗ ΤΙΣ ΣΥΛΛΟΓΙΚΕΣ ΑΠΟΦΑΣΕΙΣ ΤΗΣ Δ.Ο.Ε.**

**Ο ΑΓΩΝΑΣ ΜΑΣ ΕΙΝΑΙ ΗΔΗ ΝΙΚΗΦΟΡΟΣ**

**Η πολιτική ηγεσία του ΥΠΑΙΘ ευρισκόμενη σε πανικό μετά από την μαζική πανελλαδική συμμετοχή των συναδέλφων εκπαιδευτικών στην απεργία – αποχή από κάθε αξιολογική διαδικασία του νόμου 4823/2021 στη βάση των αποφάσεων των εκπαιδευτικών ομοσπονδιών της χώρας (Δ.Ο.Ε. – Ο.Λ.Μ.Ε. – Ο.Ι.Ε.Λ.Ε.) επιστράτευσε, για άλλη μια φορά, την τρομοκρατία, τις δικαστικές προσφυγές και τη βία σε βάρος των εκπαιδευτικών επιχειρώντας να κάμψει το αγωνιστικό μας φρόνημα και την εξάπλωση της απεργίας – αποχής που έχει ήδη λάβει διαστάσεις «χιονοστιβάδας» σαρώνοντας την κυβερνητική αντιεκπαιδευτική και αντιλαϊκή πολιτική.**

Στο πλαίσιο αυτό, ύστερα από τις δικαστικές προσφυγές του ΥΠΑΙΘ ενάντια στις αποφάσεις των εκπαιδευτικών ομοσπονδιών για απεργία – αποχή και την βάναυση και απρόκλητη επίθεση από τις αστυνομικές δυνάμεις του πανεκπαιδευτικού συλλαλητηρίου της Παρασκευής 1 – 10 – 2021 στην πλατεία Συντάγματος των Αθηνών, ενέργειες τις οποίες απερίφραστα καταδικάζουμε και καταγγέλλουμε, ο αντιδημοκρατικός κατήφορος της κυβέρνησης και του ΥΠΑΙΘ συνεχίζεται με την αποστολή της δικαστικής απόφασης για την απεργία - αποχή, η οποία δεν είναι εκτελεστή, στα σχολεία της χώρας από τον Γενικό Γραμματέα του ΥΠΑΙΘ προσπαθώντας να τρομοκρατήσει τους εκπαιδευτικούς επισείοντας το φόβο περί «παράνομων» ενεργειών τους.

**Απαντάμε στον Γενικό Γραμματέα του ΥΠΑΙΘ: ΠΑΡΑΝΟΜΟΙ ΑΝΤΙΔΗΜΟΚΡΑΤΙΚΟΙ ΚΑΙ ΦΑΣΙΣΤΕΣ ΕΙΝΑΙ Η ΠΟΛΙΤΙΚΗ ΗΓΕΣΙΑ ΤΟΥ ΥΠΑΙΘ ΚΑΙ Η ΚΥΒΕΡΝΗΣΗ. ΟΙ ΕΡΓΑΤΙΚΟΙ ΑΓΩΝΕΣ ΔΕΝ ΠΟΙΝΙΚΟΠΟΙΟΥΝΤΑΙ – ΔΕΝ ΚΑΤΑΣΤΕΛΛΟΝΤΑΙ ΟΣΕΣ ΠΡΟΣΠΑΘΕΙΕΣ ΚΙ ΑΝ ΚΑΝΟΥΝ ΤΟ ΥΠΑΙΘ ΚΑΙ Η ΚΥΒΕΡΝΗΣΗ – Η ΤΡΟΜΟΚΡΑΤΙΑ ΔΕ ΘΑ ΠΕΡΑΣΕΙ ΤΟΥ ΛΑΟΥ Η ΠΑΛΗ ΘΑ ΤΗΝ ΣΠΑΣΕΙ**

 Η δικαστική απόφαση της 30 – 9 – 2021 του πρωτοδικείου Αθηνών για την απεργία – αποχή δεν είναι εκτελεστή. Ήδη σας έχει σταλεί το γνωμοδοτικό σημείωμα της νομικής συμβούλου της Δ.Ο.Ε. κας Μαρίας – Μαγδαληνής Τσίπρα περί μη εκτελεστότητας της απόφασης του πρωτοδικείου, ενώ τη Δευτέρα 4 – 10 – 2021 η Δ. Ο. Ε. προσφεύγει στο εφετείο κατά της απόφασης του πρωτοδικείου Αθηνών.

Επιπρόσθετα ήδη το Δ. Σ. της Δ. Ο. Ε. με αίτημά του προς την ΑΔΕΔΥ ζητά την άμεση προκήρυξη απεργίας – αποχής από την ΑΔΕΔΥ ώστε να καλυφθούν οι εκπαιδευτικές ομοσπονδίες (Δ.Ο.Ε. – Ο.Λ.Μ.Ε.) μέλη της.

Καλούμε τις/τους συναδέλφους – μέλη του σωματείου μας να αγνοήσουν πλήρως τις προσπάθειες του ΥΠΑΙΘ που στόχο έχουν να τρομοκρατήσουν τους συναδέλφους και να πλήξουν τη μαζικότητα της ΑΠΕΡΓΙΑΣ – ΑΠΟΧΗΣ.

Συνεχίζουμε δυναμικά, μαχητικά και αποφασιστικά μέχρι τη νίκη και την κατάργηση του νόμου 4823/2021και ολόκληρου του αντικεπαιδευτικού – αντιλαϊκού νομοθετικού πλαισίου για την αξιολόγηση – χειραγώγηση και υποταγή των εκπαιδευτικών.

